13.1.2009 Den Europæiske Unions Tidende L 8/25 KOMMISSIONENS BESLUTNING af 19. december 2008 om afvisning af en ansøgning om optagelse i det register over beskyttede oprindelsesbetegnelser og beskyttede geografiske betegnelser, der er fastsat i Rådets forordning (EF) nr. 510/2006 (Germantas) (meddelt under nummer K(2008) 8430) (Kun den litauiske udgave er autentisk) (2009/16/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (!), særlig artikel 6, stk. 2, andet afsnit, og ud fra følgende betragtninger: (1) I henhold til artikel 6, stk. 1, og artikel 17, stk. 2, i forordning (EF) nr. 510/2006 har Kommissionen behandlet den ansøgning, som den modtog fra Litauen den 15. juni 2005, om registrering af betegnelsen »Germantas« som en beskyttet geografisk betegnelse for en ost. Som svar på anmodninger fra Kommissionen har Litauen fremsendt en ny version af varespecifikationen sammen med et resumé og supplerende oplysninger, indgået den 3. juli 2006, den 5. december 2006 og den 3. september 2008. Kommissionen har bla. anmodet om præciseringer vedrørende tilknytningen mellem kendetegnene for det produkt, som ansøges registreret, og dets specifikke geografiske oprindelse. Efter gennemgangen af det materiale, som Litauen havde fremsendt i ansøgningen, kunne Kommissionen konsta- tere, at ostens specifikke kendetegn skyldes dens produk- tionsmetode og ikke kan tilskrives dens geografiske oprindelse. Varespecifikationen fastslår, at tilknytningen mellem osten »Germantas« og dens område er baseret på dens specifikke produktionsmetode, der giver osten de specifikke organoleptiske kendetegn, der adskiller den fra andre oste. Varespecifikationen bekræfter, at de organoleptiske kendetegn, der er specifikke for osten »Germantas«, dens svagt gullige farve med grøn/grålige nuancer, en svag duft af syrnet mælk, valle og pasteuri- ()) EUT L 93 af 31.3.2006, s. 12. seret mælk og en svag sur aroma af pasteuriseret mælk ved høj temperatur, er knyttet til produktionsmetoden. Varespecifikationen nævner endvidere, at Germantas- ostens typiske farve skyldes dens modning i gennemsigtig eller farvet film, der begrænser lysets nedbrydning af de lysfølsomme forbindelser. I mangel af en tilknytning mellem disse faktorer og den geografiske oprindelse opfylder ansøgningen ikke de basale kriterier for registre- ring af en beskyttet geografisk betegnelse. En tilknytning som defineret i artikel 2, stk. 1, litra b), andet led, i forordning (EF) nr. 510/2006 er derfor ikke blevet påvist. På baggrund af ovenstående bør ansøgningen om regi- strering af betegnelsen »Germantas« som en beskyttet geografisk betegnelse afvises. Foranstaltningen i denne beslutning er i overensstem- melse med udtalelse fra Den Stående Komité for Beskyt- tede Geografiske Betegnelser og Beskyttede Oprindelses- betegnelser — VEDTAGET FØLGENDE BESLUTNING: Artikel 1 Ansøgningen om registrering af betegnelsen »Germantas« afvises. Artikel 2 Denne beslutning er rettet til Republikken Litauen. Udfærdiget i Bruxelles, den 19. december 2008. På Kommissionens vegne Mariann FISCHER BOEL Medlem af Kommissionen